Örn Árnason

Örn Árnason (f. 19. júní 1959 í Reykjavík) er íslenskur leikari, einn af stofnmeðlimum Spaugstofunnar og lék hann eitt sinn Afa í sjónvarpsþættinum Með Afa á Stöð 2. Örn er sonur Árna Tryggvasonar leikara. 

Örn lauk námi frá Leiklistarskóla Íslands árið 1982. Í Þjóðleikhúsinu hefur Örn leikið fjölmörg eftirminnileg hlutverk eins og Lilla í Dýrunum í Hálsaskógi, Jónatan, Jesper og Kasper í Kardemommubænum, Max í Hallæristenórnum, Leikarann í Gamansama harmleiknum og Geir Vídalín í Gleðispilinu. Hann lék Bangsapabba í Dýrunum í Hálsaskógi og ýmis hlutverk í Klaufum og kóngsdætrum. Meðal nýlegra verkefna hans hér eru Slá í gegn, afmælissýning Spaugstofunnar Yfir til þín – Spaugstofan 2015 (þar sem hann lék og var einn handritshöfunda), Umhverfis jörðina á 80 dögum, Óvitar, Spamalot, Dýrin í Hálsaskógi, Tveggja þjónn, Ballið á Bessastöðum og Bjart með köflum. Meðal annara verkefna var Harry og Heimir í Borgarleikhúsinu sem hann samdi og lék í ásamt Sigurði Sigurjónssyni og Karli Ágústi Úlfssyni. Örn hefur talsett fjölda teiknimynda bæði fyrir sjónvarp og kvikmyndahús og var einn stofnenda talsetningarfyrirtækisins Hljóðsetning. Örn hefur unnið við sjónvarpsþáttagerð um margra ára skeið og má þar nefna þættina um Afa, Imbakassann og Spaugstofuna. Örn gaf út plötuna Afi á sjóræningjaslóðum fyrir nokkrum árum og hefur sungið inn á nokkrar hljómplötur.

Verk
 Spaugstofan
 Með Afa

 Ferill í íslenskum kvikmyndum og sjónvarpsþáttum 
+ÁrKvikmynd/ÞátturHlutverkAthugasemdir og verðlaun1983Áramótaskaup 1983Ýmsir1985Áramótaskaup 1985ÝmsirEinnig höfundur1986Stella í orlofiLæjónsklúbburinn KiddiÁramótaskaup 1986ÝmsirEinnig höfundur1987Með AfaAfi1989SpaugstofanÝmsirEinnig höfundurMagnúsVerslunareigandi1991Áramótaskaup 1991Ýmsir1992Karlakórinn HeklaKórfélagiImbakassinnÝmsirEinnig höfundur1993Stuttur frakkiBogi1996Áramótaskaup 1996ÝmsirEinnig höfundur1997StikkfríPabbi Yrsu1998Áramótaskaup 1998Ýmsir1999Áramótaskaup 1999ÝmsirEinnig leikstjóri2000Áramótaskaup 2000Ýmsir2001Áramótaskaup 2001Ýmsir2002Stella í framboðiGautiÁramótaskaup 2002Ýmsir2003Áramótaskaup 2003Ýmsir2004Áramótaskaup 2004ÝmsirEinnig höfundur2009HringfararPéturFangavaktinJónBjarnfreðarsonJónÁramótaskaup 2009Ýmsir2011Áramótaskaup 2011Ýmsir2012Áramótaskaup 2012Ýmsir2014Harry og Heimir: Morð eru til alls fyrstSögumaðurEinnig höfundur2015Áramótaskaup 2015Lögreglumaður2017Áramótaskaup 2017Ýmsir2019Agnes JoyVörubílstjóriÁramótaskaup 2019Bergþór Ólason2022VitjanirBílstjóriÁramótaskaup 2022Hann sjálfur2023Á ferð með mömmu

 Tilvísanir 
Flokkur:Fólk fætt árið 1959
Flokkur:Íslenskir leikarar